Contingut

# Exportació de fitxers de text

El diàleg Exporta un fitxer de text us permet definir les opcions d'exportació per a fitxers de text. Es mostrarà el diàleg si deseu un full de càlcul com a tipus de fitxer «Text CSV», i si la casella de selecció Edita els paràmetres del filtre està activada en el diàleg Anomena i desa.

## Opcions de camp

Defineix el separador de camp, el separador de text i el joc de caràcters que s'utilitzarà per a l'exportació de text.

### Joc de caràcters

Indica el joc de caràcters per exportar el text.

### Delimitador de camp

Trieu o introduïu el delimitador de camp que separa els camps de dades.

### Delimitador de text

Trieu o introduïu el delimitador de text que inclou cada camp de dades.

### Posa les cel·les de text entre cometes

Exporta totes les cel·les de text amb els caràcters de cometes inicials i finals que s'han definit al quadre Delimitador de text. Si aquesta opció no està activada, només es posaran entre cometes les cel·les que contenen el caràcter de Delimitador de camp.

### Desa el contingut de les cel·les tal com es mostra

Aquesta opció està habilitada per defecte i les dades es desaran tal com es mostren, inclosos els formats numèrics aplicats. Si aquesta casella no està activada, es desarà el contingut de les dades en cru, com en les versions anteriors del programari.

Segons el format numèric, el fet de desar el contingut de les cel·les tal com es mostra pot escriure valors que, en una importació posterior, no es podran tornar a interpretar com a valors numèrics.

### Amplada fixa de columna

Exporta tots els camps de dades amb una amplada fixa.

- L'amplada d'un camp de dades en el fitxer de text exportat s'estableix segons l'amplada actual de la columna corresponent.

- Els valors s'exporten en el format que es veu actualment a la cel·la.

- Si un valor és més llarg que l'amplada fixa de columna, s'exportarà com a cadena ###.

- Si una cadena de text és més llarga que l'amplada fixa de columna, es tallarà al final.

- Els espais en blanc inserits simularan l'alineació a l'esquerra, centrada o a la dreta.

Temes relacionats

Obrir i desar fitxers de text CSV

Ens cal la vostra ajuda!